Diari Oficial de la Generalitat Valenciana


Sumari del DOGV 9867, del 10-06-2024 (2024/5263)

Anunci d'obertura del tràmit d'informació pública de la proposta de la Conselleria d'Agricultura, Ramaderia i Pesca per a incloure-la en l'avantprojecte de llei de mesures fiscals, de gestió administrativa i financera, i d'organització de la Generalitat, per a l'exercici 2025.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9867

Data del DOGV
:   10-06-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/5263


Data del document
:   28-05-2024

Organisme emissor
:   Conselleria d'Agricultura, Ramaderia i Pesca

Tipus de document
:   Anunci

Anunci d'obertura del tràmit d'informació pública de la proposta de la Conselleria d'Agricultura, Ramaderia i Pesca per a incloure-la en l'avantprojecte de llei de mesures fiscals, de gestió administrativa i financera, i d'organització de la Generalitat, per a l'exercici 2025. [2024/5263]  
De conformitat amb el que s'establix en els articles 14 i 16 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, s'anuncia l'obertura de tràmit d'informació pública a fi de donar audiència a tota la ciutadania per a arreplegar les seues aportacions en relació amb la següent proposta formulada per la Conselleria d'Agricultura, Ramaderia i Pesca per a la seua inclusió en l'avantprojecte de llei de mesures fiscals, de gestió administrativa i financera, i d'organització de la Generalitat, per a l'exercici 2025:  
  
«Proposta d'inclusió en l'avantprojecte de llei de mesures fiscals, de gestió administrativa i financera i d'organització de la Generalitat per a 2025, d'una disposició addicional sobre la declaració d'utilitat pública o interés social i urgent ocupació dels terrenys afectats d'expropiació forçosa, ocupació temporal o imposició de servituds, a conseqüència de l'execució de les obres considerades d'interés general, per la Llei 5/2019, d'estructures agràries de la Comunitat Valenciana, que a continuació s'esmenten:  
- Obres de modernització de regadius per a la Comunitat de Regants del Pantà de M. Cristina (Castelló).  
- Obres d'interés general per al subministrament del capçal principal de la Comunitat de Regants d'Almassora (Castelló).  
- Bassa de regulació i subministrament fotovoltaic en els capçals número 1 i 2 de la Comunitat de Regants de Nules-Mascarell.  
- Reutilització de les aigües regenerades de l'EDAR Gestrevín a la comarca d'Utiel-Requena.  
- Conducció general d'aigües depurades de l'EDAR de Callosa de Segura, Jutjat Privatiu d'Aigües de Callosa de Segura (Alacant).  
- Bassa d'emmagatzematge i conduccions primàries per a la Comunitat de Regants de la Vinya-Abovalar. Terme municipal de la Font de la Figuera.  
- Millora de la xarxa de distribució i de la capacitat d'emmagatzematge d'aigua de les comunitats de regants dels termes municipals d'Otos, Bèlgida i Carrícola (València)  
- Bassa de regulació i conduccions primàries per a la Comunitat de Regants El Llano. Terme municipal de Villar del Arzobispo (València).  
  
- Obra d'interés general per a la modernització del regadiu de la Comunitat de Regants de la Pobla de Vallbona.  
- Obres d'ampliació de la xarxa de reg per a la Comunitat de Regants de Bétera (València).  
- Obra d'interés general per a la modernització del regadiu de la Comunitat de Regants de Losa del Obispo (València).  
- Obres per a la modernització dels regadius de la Comunitat de Regants de Chiva (València).  
- Obres d'interés general per a la modernització del reg en els termes municipals de Simat de la Valldigna i Benifairó de la Valldigna (València).  
- Noves infraestructures hidràuliques en el terme municipal de Tàrbena (Alacant).  
- Conducció per al proveïment del regadiu de la Comunitat de Regants de Gilet (València).  
- Bassa d'emmagatzematge i conduccions principals per a la Comunitat de Regants de Villena (Alacant).  
- Bassa d'emmagatzematge i conduccions primàries per a la Comunitat de Regants Nova Comunitat d'Alginet (València).  
- Bassa d'emmagatzematge i conduccions principals per a la Comunitat de Regants de San Joaquín al terme municipal de Bigastro (Alacant).  
- Bassa d'emmagatzematge i conduccions principals per a la Comunitat de Regants Nuestra Señora de Belén a Jacarilla (Alacant).  
- Obres d'interés general per a l'ampliació de la xarxa de reg per a la Comunitat de Regants de Sagunt (València).»  
  
Per acord del Consell, en la seua sessió del dia 16 d'abril de 2024 ha sigut declarada la urgència en la tramitació de l'esmentat avantprojecte de llei de mesures, pel que fa als tràmits preceptius de consulta pública prèvia i audiència ciutadana, declaració extensiva a la tramitació que han de realitzar les diferents conselleries en l'elaboració de les seues propostes de modificació normativa a incorporar en l'avantprojecte, per la qual cosa s'efectua l'anunci d'obertura del tràmit d'informació pública per un termini de deu dies naturals comptat a partir de l'endemà de la publicació del present anunci en el Diari Oficial de la Generalitat Valenciana.  
La proposta de referència pot consultar-se en el portal de participació de la Generalitat https://gvaparticipa.gva.es, i podran presentar en el termini esmentat les seues aportacions i opinions les persones i les organitzacions potencialment afectades per esta.  
Les al·legacions, suggeriments o observacions es realitzaran, preferentment, a través del mencionat portal de participació. Per a l'adequada interpretació, valoració i, si escau, incorporació de les aportacions, s'hauran d'especificar l'article i l'apartat de la proposta al qual es referixen, la modificació que es proposa i les raons en les quals se sustenta; podrà igualment acompanyar-s'hi una proposta de redacció alternativa.  
  
  
València, 28 de maig de 2024.- El director general de Producció Agrícola i Ramadera: Simón Martínez Ruiz.